โรงพยาบาลทั่วโลก ควรดำเนินการเพื่อปกป้องคนไข้ จากการติดเชื้อแบ็คทีเรียตามโรงพยาบาล
การศึกษาใหม่เกี่ยวกับโรงพยาบาลทั่วโลก พบว่า การติดเชื้อแบ็คทีเรียตามโรงพยาบาลนั้น เกิดขึ้นเหมือนๆ กันทั่วไปอย่างน่าวิตก และชี้ให้เห็นถึ
จากผลการศึกษาวิจัยใหม่ของคณะวิจัยนานาชาติที่วิเคราะห์ข้อมูลของคนไข้เกือบ 14,000 คน ที่รับการบำบัดรักษาในหน่วยดูแลพิเศษIntensive Care Units หรือ ICU 75 แห่งทั่วโลกนั้น การติดเชื้อที่เกิดขึ้นตามโรงพยาบาล เป็นเรื่องที่เกิดขึ้นเหมือนๆกันทั่วไป และอาจเป็นอันตรายต่อคนไข้ถึงแก่ชีวิตได้หากเชื้อโรคที่ติดมานั้นเกิดดื้อยาปฏิชีวนะขึ้นมา ข้อมูลนั้นรวบรวมในวันเดียวในเดือนพฤษภาคมปี 2550 ซึ่งประเมินอาการของผู้ป่วย สภาพของเชื้อ และผลที่ออกมา นายแพทย์ Steven Opal ผู้เชี่ยวชาญด้านโรคติดต่อที่คณะแพทยศาสตร์มหาวิทยาลัย Brown ที่เมือง Providence รัฐ Rhode Island กล่าวว่าค่อนข้างเป็นเรื่องน่าตกใจ ที่ตามหน่วย ICU ของโรงพยาบาลต่างๆทั่วโลก อาจมีคนไข้ติดเชื้อถึง 51 % และที่ไดัรับยาปฏิชีวนะอาจมีถึง 71 % การใช้ยาปฏิชีวนะอย่างผิดๆหรือมากเกินไปอาจทำให้ยาเหล่านั้นใช้ไม่ได้ผล ในการบำบัดการติดเชื้อซึ่งมักเห็นกันบ่อยๆ ตามโรงพยาบาลนายแพทย์ Steven Opal กล่าวว่าการติดเชื้อที่พบมากที่สุดนั้น รวมทั้งเชื้อแบคทีเรีย staphที่อาศัยอยู่บนผิวหนังคนเรา ซึ่งเป็นเชื้อที่ดื้อยาหลายชนิด แล้วก็เชื้อe-coli ที่ปกติแล้วมักมีอยู่ในลำไส้โดยที่ไม่เป็นพิษเป็นภัยและเชื้อ pseudomonas ที่อยู่ในบิริเวณอับชื้นอย่างอ่างน้ำภาชนะรองรับน้ำยาฆ่าเชื้อ และปัสสาวะ เป็นต้น การเสียชีวิตอาจเกิดขึ้นได้หากแบคทีเรียเหล่านั้นชนิดใดชนิดหนึ่งเข้าไปในร่างกายและเจริญเติบโตขยายตัวเพราะยาปฏิชีวนะปราบไม่อยู่ นายแพทย์ Steven Opal อธิบายว่า คนไข้มักไม่ค่อยมีอาการใดๆเมื่อนำการติดเชื้อติดตัวเข้าไปในห้อง ICU และผู้ป่วยอื่นๆในหน่วย ICU นั้นได้รับยาปฏิชีวนะในการเตรียมตัวผ่าตัดเพื่อป้องกันการติดเชื้อมา เขากล่าวว่าที่น่าวิตกที่สุดที่เห็นจากการศึกษานี้ คือขอบเขตของการใช้ยาปฏิชีวนะกับผู้ป่วยในห้อง ICUที่เป็นการส่งเสริมให้เกิดการดื้อยาปฏิชีวนะขึ้น ในเชื้อแบคทีเรียต่างๆที่พบในสิ่งแวดล้อมตามโรงพยาบาล ซึ่งเป็นอันตรายต่อคนไข้ นักวิจัยพบว่ายิ่งอยู่ห้องไอซียูนานเท่าใด ก็ยิ่งมีโอกาสติดเชื้อมากขึ้นเท่านั้น ขณะที่การติดเชื้อดื้อยากำลังขยายตัวจากหน่วยไอซียูไปยังผู้ป่วยอื่นๆนั้น ผู้เชี่ยวชาญเห็นว่า จำเป็นจะต้องดำเนินการหลาย ๆ ด้านเพื่อป้องกันการติดเชื้อในโรงพยาบาลซึ่งรวมทั้งการจำกัดการใช้ยาปฏิชีวนะ เลิกการใช้ท่อหรือหลอดต่างๆที่ต่อเข้าร่างกายโดยไม่จำเป็นเพื่อป้องกันไม่ให้เชื้อโรคเข้าสู่ร่างกายซึ่งอาจทำให้เกิดการติดเชื้ออักเสบขึ้นได้ทำความสะอาดอุปกรณ์ต่างๆ อย่างหมดจด และเจ้าหน้าที่พนักงานทั้งหลายของโรงพยาบาล ควรที่จะต้องสวมถุงมือและเสื้อกาวน์เสมอ รายงานการศึกษานี้ลงพิมพ์ในวารสาร Jounal of American Medical Associationฉบับล่าสุด